Inscríbhinní Bir el Qutt

Is é atá i gceist le hInscríbhinní Bir el Qutt (Seoirsis: ბირ ელ ყუტის წარწერები) ná an scríbhneoireacht is faide siar sa tSeoirsis dá bhfuil teacht uirthi. Tá siad scríofa sa chóras scríofa ársa sa teanga úd ar a dtugtar Asomtavruli. Seandálaí Iodálach darbh ainm Virgilio Canio Corbo a tháinig orthu le linn tochailtí sa bhliain 1952Khurtsilava, p. 56 Cé gurb in iarsmaí mainistir Sheoirseach a fuarthas iad, ní sa tSeoirsia féin a bhí an mhainistir, ach in aice Bir el Qutt, sa Ghaineamhlach Iúdáiach, 6 km soir-ó dheas ó Iarúsailéim agus 2 km ó thuaidh ó Bheitheal.Khurtsilava, p. 57 Tá na hinscríbhinní suite in urlár mósáicí.Gideon Avni, The Byzantine-Islamic Transition in Palestine: An Archaeological Approach, p. 149, Oxford University Press, 2014Dairat Al-Athar al-Ammah, Annual of the Department of Antiquities, p. 78Michael Avi-Yonah, Ephraim Stern, Encyclopedia of Archaeological Excavations in the Holy Land, V. 3, pp. 879-882 Rinneadh dhá cheann de na hinscríbhinní sa bhliain AD 430 agus an tríú ceann sa bhliain AD 532.Hewitt, lch. 4Khurtsilava, lch. 58

Peadar Ibéarach, fealsamh agus prionsa ríoga Seoirseach, a thóg nó a atóg an mainistir inar thángthas ar na hinscríbhinní. Tá seisean agus a athair luaite i gceann de na hinscríbhinní.Louis Leloir, Corpus Scriptorum Christianorum Orientalium, lch. 71, Secrétariat du Corpus SCO, 1976Glen Warren Bowersock, Peter Brown, Oleg Grabar, Late Antiquity: A Guide to the Postclassical World, lch. 466 Tá Bacurius Ibéarach luaite sa dara hinscríbhinn a bhfuil teacht uirthi inniu; ceaptar gur b'fhéidir gur athair mór do Pheadar atá i gceist.Khurtsilava, lch. 59

Coimeádtar na hinscríbhinní san iarsmalann san Studium Biblicum Franciscanum in Iarúsailéim.Monachesimo Studium Biblicum Franciscanum Tá inscríbhinn 2, ina luaitear Peadar Ibéarach, ar iarraidh faoi láthair.Khurtsilava, lch. 61

Inscríbhinní
Inscríbhinn 1

Aistriúchán: "A Íosa Críost, déan trócaire ar Bakur [Bacurius Ibéarach] agus ar Griormizd agus ar a sliocht." 
Dátaithe AD 430

Inscríbhinn 2

Translation: "A Naomh Theodór, déan trócaire ar Maruan [Peadar Ibéarach] agus Burzen, Aiméan."
Dátaithe AD 430

Inscríbhinn 3

Aistriúchán: "Le cuidiú Íosa Críost agus Naoimh Theodore, go ndéana Dia trócaire ar an Abba Antoine agus Iósua[,] ar leac na mósáice seo agus ar athair agus ar mháthair Iósua, Aiméan."
Dátaithe AD 532

mion|Inscríbhinn 3, AD 532

Tagairtí

Catagóir:An tSeoirsis